CELEX: 32019D1261
Language: hu
Date: 2019-07-15 00:00:00
Title: A Tanács (EU) 2019/1261 határozata (2019. július 15.) az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodás által létrehozott vegyes bizottságban a vegyes bizottság eljárási szabályzatáról, valamint a szakértői albizottságok feladatköréről szóló határozatok elfogadásával kapcsolatban az Európai Unió által képviselendő álláspontról

25.7.2019   
               
               
                  HU
               
               
                  Az Európai Unió Hivatalos Lapja
               
               
                  L 197/49
               
            
         A TANÁCS (EU) 2019/1261 HATÁROZATA
         (2019. július 15.)
         az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodás által létrehozott vegyes bizottságban a vegyes bizottság eljárási szabályzatáról, valamint a szakértői albizottságok feladatköréről szóló határozatok elfogadásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. és 209. cikkére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodás (1) (a továbbiakban: a megállapodás) 2018. március 1-jén hatályba lépett.
                  
               
                     (2)
                  
                  
                     A megállapodás 48. cikkének (1) bekezdése vegyes bizottságot (a továbbiakban: a vegyes bizottság) hozott létre a megállapodás megfelelő működtetésének és végrehajtásának biztosítása céljából.
                  
               
                     (3)
                  
                  
                     A megállapodás 48. cikkének (5) bekezdése szerint a vegyes bizottság maga fogadja el eljárási szabályzatát, 48. cikkének (3) bekezdése szerint pedig a vegyes bizottság szakértői albizottságokat állíthat fel.
                  
               
                     (4)
                  
                  
                     A megállapodás hatékony végrehajtásának biztosítása érdekében a vegyes bizottság eljárási szabályzatát a lehető leghamarabb el kell fogadni.
                  
               
                     (5)
                  
                  
                     Helyénvaló meghatározni a vegyes bizottságban az Unió által képviselendő álláspontot.
                  
               
                     (6)
                  
                  
                     Ezért a vegyes bizottságban az Unió által képviselendő álláspontnak a vegyes bizottság csatolt határozattervezetei elfogadása támogatásának kell lennie,
                  
               ELFOGADTA EZT A HATÁROZATOT:
         
            1. cikk
            A vegyes bizottság első ülésén az Unió által képviselendő álláspont a vegyes bizottságnak az e határozathoz csatolt határozattervezetei elfogadásának támogatása.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. július 15-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  HL L 343., 2017.12.22., 3. o.
         
      
      
         
            TERVEZET
            AZ EU-FÜLÖP-SZIGETEK PARTNERSÉGI ÉS EGYÜTTMŰKÖDÉSI KERETMEGÁLLAPODÁSSAL LÉTREHOZOTT VEGYES BIZOTTSÁG 1/… HATÁROZATA
            (…)
            az eljárási szabályzata elfogadásáról
            AVEGYES BIZOTTSÁG,
            tekintettel az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodásra (1) (a továbbiakban: a megállapodás) és különösen annak 48. cikkére,
            mivel:
            
                        (1)
                     
                     
                        A megállapodás 2018. március 1-jén hatályba lépett.
                     
                  
                        (2)
                     
                     
                        A vegyes bizottság eljárási szabályzatát ezért el kell fogadni,
                     
                  ELFOGADTA EZT A HATÁROZATOT:
            
               Egyetlen cikk
               
                  (1)   A vegyes bizottságnak a mellékletben szereplő eljárási szabályzata elfogadásra kerül.
               
               
                  (2)   Ez a határozat az elfogadásának napján lép hatályba.
               
            
            
               Kelt …,
               
                  
                     a Vegyes Bizottság részéről
                  
                  
                     az elnök
                  
               
            
            
               (1)  HL L 343., 2017.12.22., 3. o.
            
         
         
            
               MELLÉKLET
               
                  A vegyes bizottság eljárási szabályzata
               
               
                  1. cikk
                  Feladatok és összetétel
                  
                     (1)   A vegyes bizottság az egyrészről az Európai Unió és tagállamai, másrészről a Fülöp-szigeteki Köztársaság (a továbbiakban együttesen: a Felek, vagy külön: a Fél) közötti partnerségi és együttműködési keretmegállapodás (a továbbiakban: a megállapodás) 48. cikkében meghatározott feladatokat látja el.
                  
                  
                     (2)   A vegyes bizottság a Felek magas rangú tisztviselői szintű képviselőiből áll.
                  
               
               
                  2. cikk
                  Ülések
                  
                     (1)   A vegyes bizottság általában kétévente ülésezik. A vegyes bizottság üléseit az elnök hívja össze. Az ülések közösen meghatározott időpontban, Manilában és Brüsszelben felváltva kerülnek megrendezésre. A vegyes bizottság bármelyik Fél kérésére külön üléseket tarthat, amennyiben a Felek erről megállapodnak.
                  
                  
                     (2)   Mindkét Fél egyetértése esetén a vegyes bizottság ülései kivételesen video- vagy telefonkonferencia útján is megtarthatók.
                  
                  
                     (3)   A vegyes bizottság ülései kizárólag a Felek képviselői között, bizalmasan kerülnek megrendezésre, kivéve, ha a Felek ettől eltérően állapodnak meg.
                  
               
               
                  3. cikk
                  Elnökség
                  A vegyes bizottság első ülésének otthont adó Fél elnököl az első ülés napjától az első ülés évének december 31-éig. A vegyes bizottság elnöki tisztét ezt követően kétévente felváltva töltik be.
               
               
                  4. cikk
                  Résztvevők
                  
                     (1)   A Felek küldöttségei a Felek magas rangú tisztviselői által vezetett képviselőiből állnak.
                  
                  
                     (2)   Az egyes Felek az ülés előtt 21 munkanappal tájékoztatják a másik Felet a küldöttségük tényleges összetételéről.
                  
                  
                     (3)   Az elnök biztosítja, hogy a vegyes bizottság üléseinek valamennyi résztvevője a Felek megfelelően kijelölt képviselője legyen. A küldöttség összetételével kapcsolatos aggályokat az elnökhöz kell benyújtani.
                  
                  
                     (4)   A Felek előzetes megállapodás alapján harmadik személyeket is meghívhatnak üléseikre, amennyiben szükségesnek ítélik, hogy az említett személyek tájékoztatást nyújtsanak egy adott témával kapcsolatban. Az egyes Felek az ülés előtt legalább 21 munkanappal tájékoztatják a másik Felet a harmadik személy meghívására vonatkozó szándékukról.
                  
               
               
                  5. cikk
                  Titkárság
                  Az Európai Külügyi Szolgálat és a Fülöp-szigeteki Köztársaság külügyminisztériumának egy-egy képviselője közösen gyakorolja a vegyes bizottság titkári tisztségét. Az elnöknek címzett és a tőle származó valamennyi közleményt meg kell küldeni a titkároknak. Az elnöknek címzett, illetve általa kezdeményezett levelezés bármilyen írásos formában folytatható, beleértve az elektronikus leveleket is.
               
               
                  6. cikk
                  Az ülések napirendje
                  
                     (1)   Az elnök elkészíti az ülések előzetes napirendjét. Az ideiglenes napirendet a vonatkozó dokumentumokkal együtt kell kiküldeni az ülés előtt legalább 21 munkanappal.
                  
                  
                     (2)   A napirendet a vegyes bizottság elfogadja. A Felek egyetértésével az ideiglenes napirenden kívüli pontokat is fel lehet venni a napirendre.
                  
               
               
                  7. cikk
                  Jegyzőkönyv
                  
                     (1)   A két titkár közösen készíti el az ülés eredményéről/következtetéseiről szóló összefoglaló tervezetét.
                  
                  
                     (2)   A Felek küldöttségvezetője hagyja jóvá és írja alá az összefoglaló-tervezet két példányát. Mindkét Fél egy-egy eredeti példányt kap a jóváhagyott és aláírt összefoglalóból.
                  
               
               
                  8. cikk
                  Határozatok és ajánlások
                  
                     (1)   A vegyes bizottság határozatokat hozhat vagy ajánlásokat tehet a megállapodás célkitűzéseinek elérése érdekében. A határozatokat és ajánlásokat a Felek közös megegyezéssel fogadják el. A határozatok és ajánlások elfogadására azt követően kerül sor, hogy a Felek a saját jogszabályaikkal összhangban lezárták a vonatkozó belső eljárásaikat.
                  
                  
                     (2)   A vegyes bizottság dönthet úgy, hogy írásbeli eljárás útján fogad el határozatokat vagy ajánlásokat. Ilyen esetekben a Feleknek meg kell állapodniuk az eljárás lefolytatásának határidejéről. Amennyiben a határidő lejártáig egyik Fél sem juttatja kifejezésre, hogy ellenezné a javasolt határozatot vagy ajánlást, a vegyes bizottság elnöke a határozatot vagy ajánlást ellenvetés hiányában elfogadottnak nyilvánítja.
                  
               
               
                  9. cikk
                  Kiadások
                  
                     (1)   A Felek maguk viselik a vegyes bizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési költségeket is.
                  
                  
                     (2)   A Felek maguk viselik az üléseken való tolmácsolással és a fordítással kapcsolatban felmerülő költségeket.
                  
                  
                     (3)   Az ülések megrendezésével és a dokumentumok sokszorosításával kapcsolatos költségeket az ülésnek otthont adó Fél viseli.
                  
               
               
                  10. cikk
                  Szakértői albizottságok
                  
                     (1)   A megállapodás 48. cikke (3) bekezdésének megfelelően a vegyes bizottság dönthet szakértői albizottságok felállításáról, melyek a vegyes bizottságot a feladatai ellátásában segítik. A szakértői albizottságok kizárólag a vegyes bizottságnak tesznek jelentést minden ülésük után.
                  
                  
                     (2)   A vegyes bizottság meghatározza az egyes szakértői albizottságok feladatkörét.
                  
                  
                     (3)   A vegyes bizottság határozhat a feladatkörök módosításáról vagy a meglévő szakértői albizottságok megszüntetéséről.
                  
                  
                     (4)   A szakértői albizottságok ajánlásokat tehetnek a vegyes bizottság számára jóváhagyás céljából.
                  
               
            
         
      
      
         
            TERVEZET
            AZ EU-FÜLÖP-SZIGETEK PARTNERSÉGI ÉS EGYÜTTMŰKÖDÉSI KERETMEGÁLLAPODÁSSAL LÉTREHOZOTT VEGYES BIZOTTSÁG 2/… HATÁROZATA
            (…)
            a szakértői albizottságok létrehozásáról és azok feladatkörének elfogadásáról
            A VEGYES BIZOTTSÁG,
            tekintettel az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodásra (a továbbiakban: a megállapodás) és különösen annak 48. cikke (3) bekezdésére,
            tekintettel a vegyes bizottság eljárási szabályzatának 10. cikkére,
            mivel:
            
                        (1)
                     
                     
                        A megállapodás hatálya alá tartozó kulcsfontosságú területeken folytatott szakértői megbeszélések elősegítése érdekében szakértői albizottságokat kell létrehozni.
                     
                  
                        (2)
                     
                     
                        A vegyes bizottság az eljárási szabályzatának 8. cikke alapján írásbeli eljárás útján határozatokat fogadhat el,
                     
                  ELFOGADTA EZT A HATÁROZATOT:
            
               Egyetlen cikk
               Ezennel létrejönnek az I. mellékletben felsorolt szakértői albizottságok. A szakértői albizottságok a II. mellékletben foglalt feladatkörrel rendelkeznek.
            
            
               Kelt …,
               
                  
                     a Vegyes Bizottság részéről
                  
                  
                     az elnök
                  
               
            
         
         
            
               I. MELLÉKLET
               
                  Az EU-Fülöp-szigetek partnerségi és együttműködési keretmegállapodással létrehozott Vegyes Bizottság
               
               A szakértői albizottságok jegyzéke
               […]
            
         
         
            
               II. MELLÉKLET
               
                  Az egyrészről az Európai Unió és tagállamai, másrészről a Fülöp-szigeteki Köztársaság (a továbbiakban együttesen: a Felek, vagy külön: a Fél) közötti partnerségi és együttműködési keretmegállapodás alapján létrehozott szakértői albizottságok feladatköre
               
               
                  1. cikk
                  A szakértői albizottságok az együttműködés vonatkozó területeivel kapcsolatos témákat vagy konkrét projekteket vitatják meg.
               
               
                  2. cikk
                  A szakértői albizottságok a vegyes bizottság felügyelete alatt működnek. A szakértői albizottságok minden ülés után 30 munkanapon belül jelentést tesznek és továbbítják az ülés eredményéről/következtetéseiről szóló összefoglalót a vegyes bizottság elnökének.
               
               
                  3. cikk
                  
                     (1)   A szakértői albizottságok a Felek képviselőiből állnak. Az érintett szakértői albizottságok küldöttségeinek vezetői az ülést megelőzően tájékoztatják egymást mindkét Fél képviseletéről a szakértői albizottságokban.
                  
                  
                     (2)   Az érintett szakértői albizottságok küldöttségvezetőinek írásbeli megállapodása alapján a szakértői albizottságok harmadik feleket is meghívhatnak üléseikre, és adott esetben meghallgathatják azokat egyes konkrét napirendi pontokkal kapcsolatban. Az egyes Feleknek az ülés előtt legalább 10 munkanappal tájékoztatniuk kell a másik Felet a harmadik személy meghívására vonatkozó szándékukról. A harmadik fél vagy felek kiválasztásáról a Felek az ülést megelőzően állapodnak meg.
                  
               
               
                  4. cikk
                  A szakértői albizottságok elnöki feladatait a vegyes bizottság elnöki tisztét betöltő Fél látja el, amely elméletileg a házigazda szerepét is betölti.
               
               
                  5. cikk
                  Az Európai Külügyi Szolgálat vagy az Európai Bizottság érintett főigazgatósága és a Fülöp-szigeteki Köztársaság kormánya vezető ügynökségének egy-egy képviselője közösen gyakorolja a szakértői albizottság titkári tisztségét.
               
               
                  6. cikk
                  
                     (1)   A szakértői albizottságok a Felek megállapodása szerint és valamelyik Fél írásos kérelmére szükség esetén bármilyen ügyben összehívhatók. Az üléseket a Felek közötti megállapodás szerinti időben és helyen tartják. Mindkét Fél egyetértése esetén a szakértői albizottságok ülései kivételesen video- vagy telekonferencia keretében is megtarthatók.
                  
                  
                     (2)   Abban az esetben, ha az egyik Fél szakértői albizottság összehívására irányuló kérelmet küld, a másik Fél titkárának az említett kérelem kézhezvételétől számított 21 munkanapon belül válaszolnia kell.
                  
                  
                     (3)   A harmadik felek vonatkozásában a 3. cikk (2) bekezdését figyelembe véve mindegyik Fél az ülést megelőzően kellő időben tájékoztatja az elnököt küldöttségének tervezett összetételéről.
                  
               
               
                  7. cikk
                  
                     (1)   Az elnök az ülés előtt legalább 21 munkanappal közli a Felekkel a napirendtervezetet.
                  
                  
                     (2)   Bármely Fél felkérheti az elnököt, hogy egy adott pontot a szakértői albizottság ülésének napirendjére vegyen. A Felek egyetértésével az ideiglenes napirenden kívüli pontokat is fel lehet venni a napirendre.
                  
               
               
                  8. cikk
                  
                     (1)   A titkárok közösen készítik el az eredményekről/következtetésekről szóló összefoglaló tervezetét.
                  
                  
                     (2)   A Felek küldöttségvezetője hagyja jóvá és írja alá az összefoglaló-tervezet két példányát minden egyes ülés vége előtt. Mindkét Fél egy-egy eredeti példányt kap a jóváhagyott és aláírt összefoglalóból.
                  
                  
                     (3)   A szakértői albizottságok ülései kizárólag a Felek képviselői között, bizalmasan kerülnek megrendezésre, kivéve, ha a Felek ettől eltérően állapodnak meg.